รัฐมนตรีประจำสำนักนายกรัฐมนตรี ชี้ มาตรการ อยู่บ้าน หยุดเชื้อ เพื่อชาติ สถิติผู้ติดเชื้อลดลง แต่ยังวางใจไม่ได้ พร้อมขอให้ทุกคนเดินหน้าปฏิบัติตามมาตรการต่างๆ อย่างเคร่งครัด
รัฐมนตรีประจำสำนักนายกรัฐมนตรี ชี้ มาตรการ อยู่บ้าน หยุดเชื้อ เพื่อชาติ สถิติผู้ติดเชื้อลดลง แต่ยังวางใจไม่ได้ พร้อมขอให้ทุกคนเดินหน้าปฏิบัติตามมาตรการต่างๆ อย่างเคร่งครัดนายเทวัญ ลิปตพัลลภ รัฐมนตรีประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ย้ำถึงข้อสั่งการจากการบริหารจัดการแก้ไขปัญหาการแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. วานนี้ว่า รัฐบาลและคณะรัฐมนตรียังคงต้องใช้ระบบการบริหารราชการแผ่นดินให้ถูกต้องตามกฎหมาย พร้อมทั้ง กำกับดูแล ติดตาม และอำนวยการการปฏิบัติการ การจัดทำแผนงานโครงการ มาตรการ แผนงานงบประมาณต่างๆ ทั้งงบประมาณรายจ่ายประจำปี 2563 โดยเบื้องต้นได้มีการตัดลบงบประมาณก่อสร้างจากกระทรวงต่างๆ ประมาณ 10 เปอร์เซ็นต์ เพื่อนำมาสนับสนุนบุคลากรทางการแพทย์ในการรับมือและรักษาผู้ป่วยที่ติดเชื้อไวรัสโควิด-19จากการประเมินผล พระราชกำหนดการบริหารราชการในสถานการณ์ฉุกเฉิน หรือ พ.ร.ก. ฉุกเฉิน ซึ่งได้ออกมาตรการต่างๆ เช่น การสั่งการห้ามไม่ให้มีการชุมนุม ห้ามแชร์ข้อมูลที่บิดเบือนข้อเท็จจริง การเตรียมสถานพยาบาลรองรับสถานการณ์ฉุกเฉิน หรือการเตรียมที่พักสำหรับผู้ที่ต้องกักกัน 14 วัน รวมทั้งการรณรงค์ลดการเดินทางของประชาชน โดยประชาชนให้ความร่วมมืออยู่บ้าน หยุดเชื้อ เพื่อชาติ ซึ่งได้รับความร่วมมือจากประชาชนเป็นอย่างดี ร้านค้าต่างๆ มีการปรับตัวด้วยดี ทั้งนี้จากข้อมูลของกระทรวงสาธารณสุขจะเห็นจากสถิติตัวเลขของผู้ติดเชื้อลดลง แต่ยังไม่นิ่งนอนใจ ยังคงติดตามสถานการณ์ รวมทั้งขอให้ทุกคนปฏิบัติตามมาตรการต่างๆ อย่างเคร่งครัด